google/wiki40b huggingface dataset:
पोम्पेइ

उपक्षेप

यह इटली का एक प्रमुख नगर है।

इतिहास

शोधकर्ताओं का मानना है कि पोम्पेइ नगर छठी य सातवी शताब्दी मे स्थापित हुआ था। चौथी शतब्दी मे वह रोम के प्रभुत्व के नीचे आया और ८० ई पू मे वह एक रोमन कॉलोनी बन गया। जब तक इस नगर का विनाश हो चुका था, १६० साल बाद, इसकी अबादी ११००० आकलन की गयी थी और इस नगर मे जटिल पानी की व्यवस्था, एक अखाडा, व्यायामशाला और एक बंदरगाह था। उस विस्फोट ने पोम्पेइ को नष्ट किया और उसके सारे निवासियों को राख के टन के नीचे दफन कर दिया। मौलिक रूप से विनाश का सबूत प्लिनी द यंगर के खत से आया जिसने उस विस्फोट को दूर से देखा और अपने चाचा के मृत्यु को वर्णन करते हुए यह खत लिखा।

भूगोल

१५०० सालों के लिये पोम्पेइ नगर गुम हो गया था पर इसका पुनराविष्कार १५९९ मे हुआ। २५० से अधिक सालों के लिये पोम्पेइ एक पर्यटन स्थल रह है। आज पोम्पेइ नगर इटली का सबसे जाना माना पर्यटन स्थल है। हर साल यहाँ पे लगभग २,५ करोड आगंतुकों आते जाते रहते हैं। पोम्पेइ नगर के खंडहर पोम्पेइ के अधुनिक उपनगरीय शहर के पास स्थित हैं। सरनो नदी के मुंह के उत्तर जो लावा के बहने से जो उभाडना हुई है उस पर खडा है। पोम्पेइ के नीचे जो वस्तुओं दफन है वो लगभग २००० वर्शों के लिये अच्छी तरीके से संरक्षित है। हवा और नमी के कम होने से वस्तुएं कोइ क्षेय के बिना भूमिगत रहते हैं।

पर्यटन

पोम्पेई दोनो प्रकृतिक और कृत्रिम ताकतों का विषय है जो तेजी से वृद्धी हुई गिरावट। अपक्षय, कटाव, रोशनी का अनावरण, जल क्षिती, खुदाई और पुनरनिर्माण के गरीब तरीके, पर्यटन, बर्बरता और चोरी चकारी आदी ने इस नगर की क्षिती की है। इस नगर के दो तिहाई की खोदना की है पर अवषेश तेज़ी से बिगडती जा रही है। संरक्षण की चिंता ने पुरातत्वविदों को लगातार परेशान किया है।पोम्पेइ मंउंट वेसुविस के ८ क।मि। दूर है। पोम्पेइ का अपोल्लो मंदिर दूस्री शतब्दी मे बनाया था जो नगर का सबसे जरूरी धार्मिक संरचना है।अब पोम्पेइ एक अधुनिक शहर बन गया है।

हवाला

<ref>http://io9.gizmodo.com/5825459/the-roman-city-of-pompeii-pictures-of-a-lost-world-frozen-in-time<ref> <ref>http://www.history.com/topics/ancient-history/pompeii<ref>
डॉ राम दयाल राकेश

डॉ राम दयाल राकेश नेपाली भाषा के नेपाली निवन्धकार और अनुवादक हैं। ये एक गंभीर और मूर्धन्य समालोचक के रूप में जाने जाते हैं। ये फिलहाल काठमाण्डु में राष्ट्रीय खेल-कूद परिषद में कार्यरत हैं।
बिस्तर (भूविज्ञान)

भूविज्ञान में एक बिस्तर एक भूगर्भिक गठन या स्ट्रॅटिग्रॅफिक रॉक अच्छी तरह से परिभाषित प्रभागीय विमानों द्वारा चिह्नित श्रृंखला का एक छोटी विभाजन होता है
कंपनी अधिनियम, 1956

कंपनी अधिनियम, २०१३

कंपनी अधिनियम २०१३ भारत की संसद का एक अधिनियम है जो एक कंपनी का समावेश, कंपनी की जिम्मेदारियां, निदेशकों, किसी कंपनी के विघटन को नियंत्रित करता है। ये १२ सितंबर २०१३ से अमल में लाया गया है।
चारू मुजुमदार

जीवन

चारू का जन्म 1918 में सिलीगुड़ी में हुआ। उसके पिता एक स्वतन्त्रता सेनानी थे। उसने 1938 में कॉलेज छोड़ दिया था। 1946 में वह तेभागा आन्दोलन से जुड़ गए थे। उन्हें थोड़े से समय के लिए 1962 में जेल में बन्द किया गया था।
1937-38 में कॉलेज की पढ़ाई को छोड़कर चारू भारतीय राष्ट्रीय कांग्रेस से जुड़ गए और बीड़ी कर्मचारियों को संगठित करने के प्रयास में जुट गए। इसके पश्चात वह भारतीय कम्युनिस्ट पार्टी में शामिल हो गए ताकि इसकी किसान शाखा के लिए काम कर सकें। जल्द ही उनके नाम एक गिरफ़्तारी का वॉरंट जारी हुआ जिसके कारण उन्हें बाएँ कार्यकर्ता के रूप में पहली बार भूमिगत होना पड़ा। हालांकि सी पी आई को प्रथम विश्व युद्ध के समय प्रतिबंधित किया गया था, वह सी पी आई की गतिविधियों को किसानों के बीच जारी रखे और जलपुरीगंज जिला कमिटि के 1942 में सदस्य बन गए थे। इस प्रगति से प्रेरित होकर चारू ने फ़सल को क़बज़े लेने का अभियान जलपुरीगंज में 1943 के बड़े अकाल के दौरान सफलतापूर्वक चलाया। 1946 में वह तेभागा आन्दोलन से जुड़े और उत्तर बंगाल के कामगारों के लिए हथियारबंद आन्दोलन शुरू किया। इसके पश्चात वह कुछ समय के लिए दार्जीलिंग के चाय के बागानों के कर्मचारियों के बीच काम करते रहे।
सी पी आई को 1948 में प्रतिबंधित किया गया था। चारू ने अगले तीन वर्ष जेल में बिताए। जनवरी 1954 में चारू ने लीला मुजुमदार सेनगुप्ता शादी की जो जलपुरीगंज से सी पी आई की सदस्या रही थी। इस जोड़े ने सिलीगुड़ी की ओर प्रस्थान किया जो अगले कुछ सालों तक मुजुमदार की गतिविधियों का केन्द्र बना रहा। यहीं पर उसके बीमार पिता और अवैवाहित बहन गम्भीर दरिद्रता का जीवन जी रहे थे।
1960 की दशक से मध्य में मजुमदार ने उत्तर बंगाल में सी पी एम में एक बाईं टुकड़ी बनाई। 1967 में नकसलबारी एक हथियारों से लैस किसान विद्रोह छिड़ गया जिसकी अगुवाई कॉमरेड कानू सान्याल कर रहे थे। इस दल को आगे चलकर नकसली कहा जाने लगा। ऐसे समय पर चारू ने आठ लेख लिखे थे जिनका उद्देश्य यह था कि सफल क्रांति चीनी क्रांति के मार्ग पर हिंसात्मक संघर्श का रूप ले सकती है। 1969 में चारू ने ऑल इंडिया कोऑरडिनेशन कमिटी ऑफ़ कम्यूनिस्ट रेवोलूशनरीज़ बनाई जिसके वह जेनेरल सेकरेटरी बने। जुलाई 16, 1972 को चारू को अपने खुफ़िया ठिकाने से पकड़ा गया। 28 जुलाई को रात 4 बजे वह लॉक-अप में अपनी अंतिम साँसे ले चुके थे। मृत्यु हृदयाघात से हुई थी।
मृत शरीर भी परिवार को नहीं सौंपा गया। पुलिस, निकटतम परिवारजनों के साथ शरीर को शवदाहगृह ले गई। पूरा इलाका घेरे में लिया गया था और किसी भी दूसरे रिश्तेदार को जिस्म को जलाते समय अन्दर आने की अनुमति नहीं दी। .
पंडित सुन्दर लाल

छत्तीसगढ़ के कवि एवं समाजसुधारक पंडित सुन्दर लाल शर्मा के लिये संबन्धित लेख देखें।
पंडित सुन्दर लाल (26 सितम्बर सन 1885 - 9 मई 1981) भारत के पत्रकार, इतिहासकार तथा स्वतंत्रता-संग्राम सेनानी थे। वे 'कर्मयोगी' नामक हिन्दी साप्ताहिक पत्र के सम्पादक थे। उनकी महान कृति 'भारत में अंग्रेज़ी राज' है।

जन्म और जीवन

पं. सुंदर लाल का जन्म उत्तर प्रदेश के मुजफ्फरनगर जिले की गाँव खतौली के कायस्थ परिवार में 26 सितम्बर सन 1885 को तोताराम के घर में हुआ था। बचपन से ही देश को पराधीनता की बेड़ियों में जकड़े देख कर उनके दिल में भारत को आजादी दिलाने का जज्बा पैदा हुआ। वह कम आयु में ही परिवार को छोड़ प्रयाग चले गए और प्रयाग को कार्यस्थली बना कर आजादी की लड़ाई में कूद पड़े। पं॰ सुंदरलाल स्वयं एक सशस्त्र क्रांतिकारी के रूप में गदर पार्टी से बनारस में संबद्ध हुए थे। लाला लाजपत राय, अरविन्द घोष, लोकमान्य तिलक के निकट संपर्क उनका हौसला बढ़ता गया और कलम से माध्यम से देशवासियों को आजाद भारत के सपने को साकार करने की हिम्मत दी। उनकी प्रखर लेखनी ने 1914-15 में भारत की सरजमीं पर गदर पार्टी के सशस्त्र क्रांति के प्रयास और भारत की आजादी के लिए गदर पार्टी के क्रांतिकारियों के अनुपम बलिदानों का सजीव वर्णन किया है। लाला हरदयाल के साथ पं॰ सुंदरलाल ने समस्त उत्तर भारत का दौरा किया था। 1914 में शचींद्रनाथ सान्याल और पं॰ सुंदरलाल एक बम परीक्षण में गंभीर रूप से जख्मी हुए थे। वह लार्ड कर्जन की सभा में बम कांड करने वालों में 'पंडित सोमेश्वरानंद' बन कर शामिल हुए थे, सन 1921 से 1942 के दौरान वह गाँधी जी के सत्याग्रह में भाग लेकर ८ बार जेल गए।
18 मार्च 1928 को प्रकाशित होते ही 22 मार्च को अंग्रेज सरकार द्वारा प्रतिबंधित कर दी गयी। गणेशशंकर 'विद्यार्थी' को पंडित जी से बहुत प्रेरणा मिली थी। अपने अध्ययन एवं लेखन के दौरान गणेश शंकर की भेंट पंडित सुन्दरलाल जी से हुई और उन्होंने उनको हिन्दी में लिखने के लिये प्रोत्साहित किया। पंडित सुन्दर लाल ने ही गणेश शंकर को 'विद्यार्थी' उपनाम दिया जो आगे चलकर उनके नाम में हमेशा-हमेशा के लिये जुड़ गया।
उनकी पुस्तक 'भारत में अंग्रेज़ी राज' के दो खंडों में सन 1661 ई. से लेकर 1857 ई. तक के भारत का इतिहास संकलित है। यह अंग्रेजों की कूटनीति और काले कारनामों का खुला दस्तावेज है, जिसकी प्रामाणिकता सिद्ध करने के लिए लेखक ने अंग्रेज अधिकारियों के स्वयं के लिखे डायरी के पन्नों का शब्दश: उद्धरण दिया है।

योगदान

पंडित सुंदरलाल पत्रकार, साहित्यकार, स्तंभकार के साथ ही साथ स्वतंत्रता सेनानी थे, वह कर्मयोगी एवं स्वराज्य हिंदी साप्ताहिक पत्र के संपादक भी रहे। उन्होंने ५० से अधिक पुस्तकों की रचना की। स्वाधीनता के उपरांत उन्होंने अपना जीवन सांप्रदायिक सदभाव को समर्पित कर दिया। वह अखिल भारतीय शांति परिषद् के अध्यक्ष एवं भारत-चीन मैत्री संघ के संस्थापक भी रहे। प्रधानमंत्री पं॰ जवाहरलाल नेहरु ने उन्हें अनेक बार शांति मिशनों में विदेश भेजा।

निधन

पंडित सुन्दरलाल का निधन 95 साल की आयु में 9 मई 1981 को हुआ।
टिरोल

टिरोल, ऑस्ट्रिया में पुराने गणतंत्र के पश्चिमी भाग का एक प्रांत था, जिस पर सन् 1938 में जर्मनी ने अधिकार कर टिरोलवोरार्लवर्ग नामक प्रदेश में संम्मिलित कर लिया। इसका क्षेत्रफल 5,007 वर्ग मील है। लगभग संपूर्ण भाग पूर्वी आल्प्स में संम्मिलित है। सबसे ऊँची चोटी आटेलर स्पिट्ज (Ortler Spitze) 12,793 फुट ऊँची है। उत्तर में इन (Inn) और दक्षिण में एडिज प्रमुख नदियाँ हैं। टिरोल का आधे से अधिक क्षेत्र बनों से आच्छादित है। भूमि का थोड़ा ही भाग कृषि के योग्य है, फिर भी अंगूर और फल पर्याप्त मात्रा में पैदा किए जाते हैं। पशुपालन यहाँ विस्तृत परिमाण में होता है। थोड़ी मात्रा में यहाँ लोहा, जस्ता, ताँबा, लिगनाइट और कोयला भी निकाला जाता है। सूत और कपड़े का निर्माण यहाँ के प्रमुख उद्योग तथा पशु, पनीर, शराब और फल प्रमुख निर्यात सामग्री हैं। इंजब्रुक यहाँ की राजधानी है। टिरोल बहुत से देशावासियों के लिए जाड़े के खेलों का स्थान है यहाँ ग्रीष्म ऋतु भी सुहावनी होती है और लोगों को आकर्षित करती है। स्वास्थ्यप्रद खनिज जलस्रोत के लिए यह प्रख्यात स्थान है।
मद्रपुरी संस्कृत महाविद्यालय

मद्रपुरी संस्कृत महाविद्यालय (Madras Sanskrit College) चेन्नै स्थित एक संस्कृत महाविद्यालय है जिसकी स्थापना १९०६ में हुई थी। इसके संस्थापक न्यायमूर्ति वी कृष्णस्वामी ऐयर थे। वर्तमान समय में यह महाविद्यालय मद्रास विश्वविद्यालय से सम्बद्ध है।
कन्हैयालाल नन्दन

डाक्टर कन्हैयालाल नंदन (१ जुलाई १९३३ - २५ सितम्बर १०१०) हिन्दी के वरिष्ठ पत्रकार, साहित्यकार, मंचीय कवि और गीतकार थे। पराग, सारिका और दिनमान जैसी पत्रिकाओं में बतौर संपादक अपनी छाप छोड़ने वाले नंदन ने कई किताबें भी लिखीं। कन्हैयालाल नंदन को भारत सरकार के पद्मश्री पुरस्कार के अलावा भारतेन्दु पुरस्कार और नेहरू फेलोशिप पुरस्कार से भी नवाजा गया।

जीवन

उनका जन्म उत्तर प्रदेश के फतेहपुर जिले के एक गांव परसदेपुर में हुआ। उन्होने डी.ए.वी.कालेज, कानपुर से बी.ए, प्रयाग विश्वविद्यालय, इलाहाबाद से एम.ए और भावनगर विश्वविद्यालय से पीएच.डी. की।
चार वर्षों तक बंबई विश्वविद्यालय, बंबई से संलग्न कालेजों में हिंदी-अध्यापन के बाद १९६१ से १९७२ तक वे टाइम्स ऑफ इंडिया प्रकाशन समूह के ‘धर्मयुग’ में सहायक संपादक रहे। १९७२ से दिल्ली में क्रमश: ’पराग’, 'सारिका’ और दिनमान के संपादक रहे। तीन वर्ष दैनिक नवभारत टाइम्स में फीचर सम्पादन किया। छ: वर्ष तक हिंदी ‘संडे मेल’ में प्रधान संपादक रह चुकने के बाद १९९५ से ‘इंडसइंड मीडिया’ में डायरेक्टर रहे।

रचनाए

उनकी डेढ़ दर्जन से अधिक पुस्तकें प्रकाशित जिनमें ‘लुकुआ का शाहनामा’, 'घाट-घाट का पानी’, 'अंतरंग’, नाट्य-परिवेश’, 'आग के रंग’, 'अमृता शेरगिल, ’समय की दहलीज’, 'ज़रिया-नजरिया’ और ‘गीत संचयन’ बहुचर्चित और प्रशंसित है।

सम्मान

डाक्टर कन्हैयालाल नंदन अनेकानेक पुरस्कारों के साथ साहित्य में अवदान के लिये ‘परिवार-पुरस्कार’ से पुरस्कृत,’पद्मश्री’ से अलंकृत और नेहरू फेलोशिप से सम्मानित है।

निधन

कन्हैयालाल नंदन का निधन २५ सितंबर २०१० को दिल्ली के निजी अस्पताल में निधन हो गया। निधन के समय वे 77 वर्ष के थे।
फैसल बिन अब्दुलअज़ीज़ अल सऊद

फैसल बिन अब्दुलजाज अल सऊद (अरबी: فيصل بن عبدالعزيز آل سعود फ़याल इब्न 'अब्द अल-अज़ीज़ अल सऊद ; 14 अप्रैल 1906 - 25 मार्च 1975) सऊदी अरब के राजा 1964 से 1975 तक थे। देश के वित्त को बचाने और आधुनिकीकरण और सुधार की नीति को लागू करने के साथ। उनकी मुख्य विदेश नीति विषयों में इस्लामवाद, साम्यवाद विरोधी और समर्थक-फिलिस्तीनी राष्ट्रवाद थे।. उन्होंने सफलतापूर्वक राज्य की नौकरशाही और उनके शासनकाल को स्थिर किया सऊदी के बीच महत्वपूर्ण लोकप्रियता थी। 1975 में उनकी भतीजे फैसल बिन मुसाद ने उनकी हत्या कर दी थी।
क्षार

क्षार एक ऐसा पदार्थ है, जिसको जल में मिलाने से जल का pHमान 7.0 से अधिक हो जाता है। ब्रंस्टेड और लोरी के अनुसार, क्षार एक ऐसा पदार्थ है जो अम्लीय पदार्थों को OH⁻ दान करते हैं।
क्षारक वास्तव में वे पदार्थ हैं जो अम्ल के साथ मिलकर लवण और जल बनाते हैं। उदाहरणत:, जिंक आॅक्साइड सल्फ्यूरिक अम्ल के साथ मिलकर ज़िंक सल्फेट और जल बनाता है। दाहक सोडा (कॉस्टिक सोडा), सल्फ़्यूरिक अम्ल के साथ मिलकर सोडियम सल्फेट और जल बनाता है। धातुओं के आॅक्साइड सामान्यत: क्षारक हैं। पर इसके अपवाद भी हैं।
क्षारकों में धातुओं के आॅक्साइड और हाइड्राॅक्साइड हैं, पर सुविधा के लिए तत्वों के कुछ ऐसे समूह भी रखे गए हैं जो अम्लों के साथ मिलकर बिना जल बने ही लवण बनाते हैं। ऐसे क्षारकों में अमोनिया, हाइड्राॅक्सिलएमीन और फाॅस्फीन हैं। द्रव अमोनिया में घुल जाता है पर फिनोल्फथैलीन से कोई रंग नहीं देता। अत: कहाँ तक यह क्षारक कहा जा सकता है, यह बात संदिग्ध है।
यद्यपि ऊपर की क्षारक की परिभाषा बड़ी असंतोषप्रद है, तथापि इससे अच्छी परिभाषा नहीं दी जा सकी है। क्षारक (बेस) और क्षार (ऐल्कैली) पर्यायवाची शब्द नहीं हैं। सब क्षार क्षारक हैं पर सब क्षारक क्षार नहीं हैं। क्षार-धातुओं के आॅक्साइड, जैसे सोडियम आॅक्साइड, जल में घुलकर हाइड्राॅक्साइड बनाते हैं। ये प्रबल क्षारकीय होते हैं। क्षारीय मृदाधातुओं के आक्साइड, जैसे कैल्सियम आॅक्साइड, जल में अल्प विलेय और अल्प क्षारीय होते हैं। अन्य धातुओं के आॅक्साइड जल में नहीं घुलते और उनके हाइड्राॅक्साइड परोक्ष रीतियों से ही बनाए जाते हैं।
धातुओं के आॅक्साइड और हाइड्राॅक्साइड क्षारक होते हैं। क्षार धातुओं के आॅक्साइड जल में शीघ्र घुल जाते हैं। कुछ धातुओं के आॅक्साइड जल में कम विलेय होते हैं और कुछ धातुओं के आॅक्साइड जल में ज़रा भी विलेय नहीं हैं। कुछ अधातुओं के हाइड्राइड, जैसे नाइट्रोजन और फाॅस्फोरस के हाइड्राइड (क्रमश: अमोनिया और फाॅस्फीन) भी भस्म होते हैं।
दि पार्क, चेन्नई

भारत के पांच सितारा विलासिता वाले होटलों में से दि पार्क चेन्नई प्रमुख है जो की अन्ना सलाई, चेन्नई में स्थित है। यह होटल जो की एपीजे सुरेन्द्र ग्रुप का एक हिस्सा है, १५ मई २००२ को खोला गया था। इस होटल के लिए लगभग १,००० मिलियन रुपयों का संग्रह किया गया था। होटल के एक रेस्टुरेंट को अपने विशिष्ट मेनू एवं व्यय के चलते फोर्ब्स पत्रिका द्वारा भारत के दस सबसे महंगे रेस्टुरेंटस की श्रेणी में भी शामिल किया गया था।

इतिहास

वह स्थान जहाँ पर आज यह होटल है कभी जेमिनी स्टूडियो हुआ करता था जो की अपने समय का बहुत ही अधिक श्रेष्ठ एवं सफल स्टूडियो था। जेमिनी स्टूडियो को दो अन्य स्टूडियो के विलयन से बनाया गया था जिनमें से एक स्टूडियो अग्नि दुर्घटना के कारण बहुत ही बुरी तरह से क्षति ग्रस्त हो गया था। १९४० के लगभग में यह स्टूडियो अपनी ऐतिहासिक फिल्मों के देने के चलते पूरे प्रदेश के अग्र गण्य स्थलों में से एक हो गया। २१ वीं शताब्दी के शुरुआती दौर में ही कोलकाता के पार्क होटल्स ग्रुप ने इसकी तीन सितारा प्रॉपर्टी को खरीद लिया तथा उसे एक पांच सितारा विलासिता होटल में तब्दील करके १५ मई २००२ को अतिथियों के लिए खोल दिया। मई २००२ में ही अन्य ब्लॉक्स की नीलामी की तैयारी इंडियन बैंक द्वारा की गयी जिसकी रिज़र्व कीमत ९३० मिलियन रूपए रखी गयी।
२०१० में होटल की एक क़ानूनी लड़ाई, ओपन स्पेस रिजर्वेशन भूमि के लिए, कारपोरेशन ऑफ़ चेन्नई के साथ हुई जिस पर की होटल की दीवाल का ढांचा फव्वारों के साथ बना हुआ था।

दि होटल

इस कला संदर्भित बुटीक हाल में कुल २१४ कक्ष हैं जिसमें की १२७ डीलक्स कमरे, ३१ लक्ज़री कमरे हैं; ४१ निवासीय कमरे, ६ स्टूडियो कक्ष, ५ डीलक्स कक्ष, ३ प्रीमियर कक्ष तथा एक प्रेसिडेन्सिअल कक्ष है। होटल अपने अतिथियों को खाने पीने की विशेष सेवाएं प्रदान करता है जिसमे से थाई खाना पसंद करने वाले अतिथियों के लिए लोटस नाम का रेस्टुरेंट भी है। इसके अलावा सिक्स ओ वन नामक बार, पास्ता चोको बार, तथा आठवें माले पर स्थित एक्वा रेस्टुरेंट भी शामिल है। शहर के लेदर व्यवसाय को याद करते हुए होटल में दि लेदर बार नाम से भी एक बार है। खरीदारी के शौक़ीन अतिथियों को भी निराश होनें की जरूरत नहीं है क्यूंकि होटल में ही उनकी शौपिंग आदि जरूरतों की पूर्ति के लिए एक शौपिंग आर्केड का निर्माण किया गया है जहाँ श्रेष्ठ ब्रांडो की चीजें विक्रय के लिए उपलब्ध करायी गयी हैं।

पुरूस्कार

२००६ में फोर्ब्स नें "अट्रूइयम", जो की पार्क होटल चेन्नई में है, को इसके इटालियन शेफ अंटोनियो कर्लुसियो द्वारा डिजाईन किये गए मेनू के साथ, भारत के दस सबसे अधिक महंगे रेस्टुरेंटस की श्रेणी में रखा। यह रेस्टुरेंट अपने अतिथियों के लिए पर्सनलाइज्ड सेवाएं प्रदान करता है।
सूरजगढ़

सूरजगढ़ भारतीय राज्य राजस्थान के झुंझुनू जिले का एक कस्बा है।

भौगोलिक स्थिति

सूरजगढ़ 28.31°N 75.53°E पर स्थित है। इसकी मानक समूद्र तल से ऊँचाई 279 मीटर (915 फ़ुट) है।
सिलिकॉन

उपयोग

सिलिकॉन यौगिकों, जैसे सिलिकॉन कारबाइड (SiC) को उनकी अनोखी विशेषताओं के लिए इस्तेमाल किया जाता है। कठोरता में यह तत्व हीरे की बराबरी करता है। जब सिलिकॉन को अन्य तत्वों के साथ मिलाया जाता है तो उस यौगिक को सिलिकेट कहते हैं। सिलिकेट्स को अनेक औद्योगिक कार्यो के लिए इस्तेमाल में लाया जाता है। इनकी अन्य रासायनिक यौगिकों के साथ क्रिया कराई जाती है ताकि यह अपने सिलिकॉन तत्व अलग करें या अन्य तत्वों के साथ विभिन्न कार्यों के लिए क्रिया कर सकें। बेकरी के नॉन-स्टिक उपकरण, बिजली उत्पादों के शील्ड सिलिकॉन से बनते हैं। 
सिलिकॉन का इलेक्ट्रॉनिक्स क्षेत्र में अधिकाधिक प्रयोग होने के कारण अमेरिका की कंप्यूटर जगत के केंद्र को सिलिकॉन वैली का नाम दिया गया है।
झिनाइदह सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

झिनाइदह सदर उपजिला बांग्लादेश के दक्षिण-पश्चिमी भाग में, खुलना विभाग के झिनाइदह जिले में स्थित है।
पासपोर्ट

पासपोर्ट या पारपत्र किसी राष्ट्रीय सरकार द्वारा जारी वह दस्तावेज होता है जो अंतर्राष्ट्रीय यात्रा के लिए उसके धारक की पहचान और राष्ट्रीयता को प्रमाणित करता है। पहचान स्थापित करने के लिए नाम, जन्म तिथि, लिंग और जन्म स्थान के विवरण इसमे प्रस्तुत किये जाते हैं। आमतौर पर एक व्यक्ति की राष्ट्रीयता और नागरिकता समान होती हैं।
केवल पासपोर्ट रखने भर से धारक किसी दूसरे देश में प्रवेश का या जब धारक किसी दूसरे देश मे हो तो वाणिज्यिदूतीय संरक्षण का अधिकारी नहीं होता। किसी विशेष स्थिति मे जिसके निपटान हेतु यदि कोई विशेष समझौता प्रभाव में ना हो तो उस स्थिति मे पासपोर्ट, धारक को किसी अन्य विशेषाधिकार का पात्र भी नहीं बनाता, हालांकि सामान्यत: यह धारक को विदेश यात्रा के पश्चात पासपोर्ट जारी करने वाले देश मे लौटने की अनुमति देता है। वाणिज्यिदूतीय संरक्षण का अधिकार अंतरराष्ट्रीय समझौतों से जबकि वापस लौटने का अधिकार जारी कर्ता देश के कानून से उत्पन्न होता है। एक पासपोर्ट जारी कर्ता देश में धारक के किसी अधिकार या उसके निवास स्थान का प्रतिनिधित्व नहीं करता है।

विशेष संबन्ध

कुछ क्षेत्रीय समूह जैसे दक्षिण अफ्रीकी देशों का समूह, यूरोपीय संघ, खाड़ी के देशों का समूह खाड़ी सहयोग परिषद और दक्षिण अमरीकी देशों का समूह मर्कोसर, अपने सदस्य देशों के नागरिकों को केवल पहचान पत्र के आधार पर यात्रा करने की अनुमति देते हैं। 1995 में 26 यूरोपीय देशों ने एक दूसरे के यहां बिना सीमा नियंत्रण के आने-जाने संबंधी समझौता किया था। लेकिन एयरलाइंस कंपनी चाहे तो यात्रियों की पहचान के लिए पासपोर्ट की मांग कर सकती है। मिसाल के तौर पर अमरीकी नागरिक अगर कैरेबियाई देश या बरमूडा जा रहे हैं तो पासपोर्ट की जगह पर केवल पासपोर्ट कार्ड, ड्राइविंग लाइसेंस या मिलिट्री पहचान पत्र से काम चल सकता है। ब्रिटेन और आयरलैंड के नागरिक भी एक दूसरे के यहां केवल फोटो पहचान पत्र के साथ आ जा सकते हैं। ब्रिटेन की महारानी अकेली ऐसी ब्रितानी हैं जिन्हें पासपोर्ट की कोई ज़रूरत नहीं होती है।
हंसा मनराल शर्मा

भूमिका

भारत की प्रथम भारोत्तोलक महिला कोच श्रीमती हंसा मनराल शर्मा ने गुरु की महिमा के अनुरूप कार्यो की संपादित कर भारत के खेल जगत का सर्वोcच द्रोणाचार्या पुरस्कार हासिल कर अपनी अलग पहचान बनाई| उत्तरांचल मे जब कभी भी किसी महिला खिलाड़ी का ज़िकार होता है तो हंसा मनराल का नाम अपने आप ही स्मरण मे आ जाता है| एक स्मान्य से परिवार मे हंसा मनराल का जन्म १७ मई १९५७ को श्री महेन्द्र सिंह मनराल व माता श्रीमती लक्ष्मी देवी के घर देवतोला भातकोट मे हुआ| अपने चार भाई बहनों, चतुर सिंह, भगवान सिंह, विक्रम सिंह, कमला देवी मे सबसे छोटी हंसा परिवार मे सबकी लाडली थी| इन्होने प्राथमिक शिक्षा भातकोट से प्राप्त करने के बाद कक्षा ७ से १२ तक की परीक्षा राजकीय बालिका इंटर कॉलेज से निरंतर प्रथम श्रेणी मे उत्तीर्ण की| उसके बाद उन्होने ब.ए की परीक्षा रास्ना माहाविद्यालय से उत्तीर्ण की| मंडलीय एथलेटिक्स मे गोला, चक्का तथा भाला फेंक प्रतियोगिताओं मे प्रथम स्थान प्राप्त कर कूमाउ चँपियन का खिताब अर्जित किया तथा रूड़की मे संपन्न राज्य स्तरीय प्रतियोगिता मे "गोला फेंक" में सिल्वर पदक प्राप्त कर नॅशनल प्रतियोगिता में प्रतिभाग किया| हंसा में बचपन से ही साहस व कर्मठता कूट-कूट कर भरी थी| गोला फेंकने का अभ्यास अपने बड़े भाई (सैनिक) चतुर सिंह की मदद से करतीं थी, जिसमे पत्थरों को ही गोलों का रूप दे दिया जाता था| सन् १९७९ से १९८५ तक राष्ट्रीय खेलों में गोला, चक्का और भाला की प्रतियोगिताओं में हंसा मनराल ने १२ स्वर्ण, ४ रजत तथा ५ कांस्य पदक प्राप्त कर भारत की कुशल खिलाड़ी होने का गौरव प्राप्त किया| इसी बीच १५ मार्च १९८० को स्पोर्ट्स कोटे से एफ सी आई में नौकरी प्राप्त हुई| राष्ट्रीय खेलों के इस मुकाम तक पहुँचने में वे एथलेटिक्स कोच श्री दीवान सिंह का विशेष हाथ मानतीं हैं| सन् १९८३ में गंभीर चोट व अन्य शाररिक परेशानियों के कारण एथलेटिक्स छोड़ने को मजबूर होना पड़ा| इसी बीच अपने को स्वस्थ्य रखने के लिए गुरु गोबिंद सिंह स्पोर्ट्स कॉलेज लखनऊ के मैदान मे जाना प्रारंभ किया| सोभाग्यवश यहां पर वे राष्ट्रीय कोच श्री गोविंद प्रसाद शर्मा से मिली| शीघ्र ही श्री शर्मा के निर्देशन में हंसा ने भारोत्तोलन के महीन गुर सीखकर वह कार्य कर डाला जिसकी मिसाल नहीं मिल सकती| सन् १९८५ मे अपने प्रथम बार में ही ८० से ९० किलोग्राम वजन उठाकर उ प्र भारोत्तोलन जीत ली और लगातार सन् १९८८ तक जीतती रही|
गेजिनो

कण भौतिकी में गेजिनो (Gaugino) गेज क्षेत्र का एक परिकल्पित सुपरपार्टनर है जिसकी परिकल्पना गेज सिद्धान्त और अति-सममिति को संयुक्त करने पर प्राप्त होती है। ये फर्मिऑन होते हैं।
फ्रिएडेनौ बाँध

यह बाँध नामीबिया में कुइसेब नदी पर जल संचयन बाँध है।यह 1972 में स्थापित हुआ था।यह खोमस क्षेत्र में विंडहॉक से 38 किमी दूर दक्षिण पश्चिम में स्थित है। इसकी लंबाई 9.78 किमी है। इसका पानी खदानों को भेजा जाता है।
हिमचादर

हिमचादर (ice sheet) हिमानी (ग्लेशियर) बर्फ़ का एक बड़ा समूह होता है जो धरती को ढके और कम-से-कम ५०,००० वर्ग किमी क्षेत्रफल पर विस्तृत हो। तुलना के लिये यह भारत के पंजाब राज्य के क्षेत्रफल के लगभग बराबर है। वर्तमानकाल में हिमचादरें केवल अंटार्कटिका और ग्रीनलैण्ड में मिलती हैं, लेकिन पिछले हिमयुग में उत्तर अमेरिका के अधिकांश भाग पर लौरेनटाइड हिमचादर, उत्तरी यूरोप पर विशेली हिमचादर और दक्षिणी दक्षिण अमेरिका पर पैतागोनियाई हिमचादर फैली हुई थी।
क्षेत्रफल में हिमचादरें हिमचट्टानों और हिमानियों से बड़ी होती हैं। ५०,००० वर्ग किमी से कम आकार की हिमचादर को बर्फ़ की टोपी (ice cap) कहते हैं।

अंटार्कटिक हिमचादर

अंटार्कटिका के महाद्वीप पर स्थित अंटार्कटिक हिमचादर पृथ्वी का सबसे विशाल बर्फ़ का समूह है। यह हिमचादर १.४ करोड़ वर्ग किमी पर फैली हुई है। तुलना के लिये भारत का कुल क्षेत्रफल १२ लाख वर्ग किमी से ज़रा अधिक है, यानि अंटार्कटिक हिमचादर भारत से १० गुना अधिक क्षेत्र पर विस्तृत है। इसमें ३ करोड़ घन किमी जल क़ैद है और यह विश्व के कुल मीठे पानी का नव्वे प्रतिशत (९०%) है। अगर यह पूरा पिघल जाये तो पृथ्वी के समुद्रों की सतह ५८ मीटर उठ जायेगी।
पार-अंटार्कटिक पर्वतमाला इस हिमचादर को पूर्वी अंटार्कटिक हिमचादर और पश्चिमी अंटार्कटिक हिमचादर में विभाजित करती है, जिनमें पूर्वी हिमचादर आकार में बड़ी है। पूर्वी अंटार्कटिक हिमचादर तो धरती पर टिकी है और यदी यह बर्फ़ न भी होती तो यह स्थान समुद्री-सतह से ऊपर होता लेकिन पश्चिमी अंटार्कटिक हिमचादर के नीचे की ज़मीन कहीं-कहीं पर समुद्र-सतह से २५०० मीटर नीचे है और बिना बर्फ़ के यह समुद्र का फ़र्श होता।

ग्रीनलैण्ड हिमचादर

ग्रीनलैण्ड हिमचादर ग्रीनलैण्ड के ८२% क्षेत्रफल पर विस्तृत है और अगर यह पूरी तरह पिघले तो समुद्री-सतह को ७.२ मीटर अधिक ऊँचा कर देगी। यह अनुमान है कि भूमंडलीय ऊष्मीकरण (ग्लोबल वार्मिन्ग) के कारण हर वर्ष ग्रीनलैण्ड हिमचादर का २३९ घन किमी (५७.३ घन मील) पिघल रहा है।
तत्वबोधिनी

तत्त्वबोधिनी ज्ञानेन्द्र सरस्वती द्वारा रचित सिद्धान्तकौमुदी का टीकाग्रन्थ है। ज्ञानेन्द्र सरस्वती के देशकाल के बारे में कुछ भी ठीक-ठीक पता नहीं है। विद्वतसमाज में यह किंवदन्ति है कि वे भट्टोजि दीक्षित के शिष्य थे। यदि यह सही है तो वे भट्टोजि दीक्षित के समकालीन थे।
महेंद्र कुमार

महेंद्र कुमार हिन्दू संगठन बजरंग दल, कर्नाटक राज्य के संयोजक हैं।
१५ सितंबर २००८ में कर्नाटक के विभिन्न भागों में चर्चों और प्रार्थनास्थलों पर हुए हमलों के सिलसिले में पुलिस ने राज्य के बजरंग दल के संयोजक महेंद्र कुमार को गिरफ्तार किया था।
लम्ब वृत्तीय शंकु

लम्ब वृत्तीय शंकु (Right circular cone)ज्यामितीय ठोस की आकृति है। यह ठोस एक समकोण त्रिभुजाकार चादर या दफ़्ती के टुकड़े को समकोण बनाने वाली किसी भी भुजा के परिगत ३६० अंश घुमाने पर प्राप्त हो सकता है।
२७५० ईसा पूर्व

२७५० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७५० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।